paragraph_text: Payague imaju dugu povijest neprijateljstava prema Španjolcima i Portugalcima. Godine 1527. napali su Cabotov brod; 1539, masakrirali su družinu Juana de Ayolasa blizu Cerro San Fernanda; u 17. i 18. st. pustoše rijekom Paraguay i napadaju sela. Nakon što su se udružili s ratobornim Mbayama, oni postaju još opasniji. Jezuiti su ih dva puta (1703. i 1715.) bezuspješno pokušali preobratiti na kršćanstvo, ali su oteli i ubili oca Barthelemeya de Blende, a 1717., ubili su još dva druga misionara.